tomron87/hebrew-wikipedia-sentences-corpus huggingface dataset:
אולם עקב ההתקדמות הטכנולוגית והופעתם של התקפות קריפטוגרפיות משופרות ובמיוחד בשל מפתח ההצפנה הקצר שלו (רק 56 סיביות) שגרם להיותו פגיע להתקפת כוח גס (גרסת DES משולש אמנם מספקת ביטחון רב יותר אך אינה יעילה), הוחלט להחליפו באלגוריתם חדש, בטוח ומהיר יותר.
תהליך קבלת ההחלטות ושיקולי הפיתוח של התקן הקודם (DES) היו רחוקים מעין הציבור, מה שהוביל לחרושת שמועות שהסוכנות לביטחון לאומי (NSA) התערבה בפיתוח DES כדי להחלישו במכוון.
רבים אף הביעו חשש שהוחדרה בו דלת אחורית.
בשל כך, לבחירת התקן החדש נקטה הוועדה בגישה יותר שקופה והוחלט על תחרות פתוחה לציבור.
תנאי ההשתתפות פורסמו בתחילת 1997 – בין היתר הדרישה שגודל הבלוק יהיה לפחות 128 סיביות וכן שמפתחות ההצפנה יהיו בטווח 128–256 סיביות.
בתחילה הוצעו כחמישה עשר מועמדים על ידי מפתחים מרחבי העולם, מתוכם כחמישה התגלו חלשים להתקפות מסוימות ונפסלו מיד.
ההצעות נבחנו על ידי מומחים רבים לא רק מהיבט של בטיחות אלא גם יעילות וקלות יישום הן בחומרה והן בתוכנה.
באוגוסט 1998 התקיימה הוועידה הראשונה (AES1) שבה הוצגו כל המועמדים, ולאחר סינון שנמשך כשנה הוכרזו בוועידה AES2 שהתקיימה באוגוסט 1999 חמשת המועמדים המובילים שעלו לשלב הגמר.
מועמדים אלה הוצעו על ידי גופים מוערכים בעלי ידע וניסיון קריפטוגרפי רב ונבדקו היטב.
האלגוריתמים דורגו לפי ניקוד שניתן להם בקטגוריות השונות – ביטחון, יעילות, קלות יישום והטמעה בחומרה.
בסבב השלישי והאחרון, בוועידת AES3 שהתקיימה בנובמבר 2000, הוכרז אלגוריתם ריינדל כמנצח של התחרות.
ארבעת המועמדים האחרים שעלו לגמר בסדר יורד לפי דירוג הוועדה, הם:
מלבד Twofish וריינדל האלגוריתמים המנויים מוגנים בפטנטים ובזכויות יוצרים, כלומר חלקם סימנים רשומים והשימוש בהם עשוי להיות כפוף לרישיון לפי דרישה.
הקריטריונים העיקריים שעמדו בפיתוח הצופן היו עמידות, פשטות, קומפקטיות ומהירות.
בניגוד לצפני בלוקים אחרים, ריינדל אינו מיישם רשת פייסטל שבה מחצית מסיביות המצב הפנימי של הצופן מועברים מסבב אחד למשנהו ללא שינוי.
במקום זאת, פונקציית הסבב היא רשת החלפה-תמורה (SP-network) המורכבת משלוש טרנספורמציות שונות, אחידות והפיכות הנקראות "שכבות".
כאשר אחידות פירושה שכל סיביות מצבי הביניים מקבלות טיפול זהה.
בחירת השכבות נעשתה לפי אסטרטגיית wide trail (עִקְבָה רחבה) שפותחה על ידי ריימן ודאמון בתהליך פיתוח הצופן כדי להתמודד עם קריפטואנליזה דיפרנציאלית וליניארית.
הרעיון הוא בחירה מושכלת של תיבות ההחלפה (s-box) באופן שלא תהיה להם עקבה דיפרנציאלית או ליניארית בעלת משקל נמוך, משקל נמוך יכול לנבוע ממספר נמוך של פוזיציות פעילות בתיבות ההחלפה (פעילות נמדדת באמצעות קורלציה).
שכבה לא ליניארית: תיבות החלפה בעלות תכונת אי-ליניאריות גבוהה, להבטחת ערבוב (confusion) גבוה.
שכבת ערבוב ליניארי: להבטחת פיזור (diffusion) גבוה.
שכבת חיבור מפתח: חיבור XOR של מפתח הסבב עם תוצאת הביניים.
לפני הסבב הראשון מבצעים שלב הוספת מפתח.
הרעיון הוא שכל פעולה שמבוצעת לפניה, או אחרי הוספת המפתח בסבב האחרון אינה משפיעה על ביטחון הצופן וניתן להתעלם ממנה.
חלק זה של הצופן נקרא גם הלבנה והוא קיים בצפנים סימטריים אחרים.
AES הוא גרסה של צופן ריינדל (השם הוא משחק שילוב שמות המשפחה של הממציאים), שהוא צופן מסוג רשת החלפה-תמורה.
זהו צופן בלוקים איטרטיבי עם בלוק ומפתח משתנים בגודלם.
ניתן להגדירם ללא תלות אחד בשני; 128, 192 או 256 סיביות.
ב-AES, גודל הבלוק הוא תמיד 128 סיביות.
כעת נתאר את אופן ההצפנה של בלוק יחיד.
ליבת הצופן מורכבת ממספר סבבים (rounds) שפועלים על מטריצה בגודל 4x4 (או 16 בתים) המהווה את מצב הביניים של הצופן ונקראת בקיצור המצב (state).
מספר הסבבים תלוי באורך המפתח:
10 סבבים עבור מפתח בגודל 128 סיביות
12 סבבים עבור מפתח בגודל 192 סיביות
14 סבבים עבור מפתח בגודל 256 סיביות
המצב מאותחל להיות הקלט (כלומר הבלוק), והוא ניתן להצגה כמערך בתים דו־ממדי בעל ארבע שורות ומספר עמודות המסומן שהוא פונקציה של גודל הבלוק בסיביות חלקי 32 (ראה טבלה).
באופן דומה מיוצגים בתי המפתח מארבע שורות ומספר עמודות המסומן – פונקציה של אורך המפתח בסיביות חלקי 32.
בחלק מהפעולות בצופן מתייחסים לבלוקים של צופן ומפתח כאל מערך של וקטורים בני ארבעה בתים כאשר כל וקטור מייצג עמודה אחת.
קלט ופלט הצופן מיוצגים כמערך חד-ממדי של בתים בגודל (דהיינו 16, 24 או 32 בתים בהתאם לגודל הבלוק – בתקן נקבע ל-16 בתים) שממופים למערך הדו־ממדי לפי סדר עמודות ראשי כמתואר בתרשים משמאל.
16 הבתים של הקלט מסודרים במטריצה מלמעלה למטה החל מהעמודה השמאלית והאינדקס לכל כניסה הוא למשל מתייחס לערך המצוי בשורה הראשונה בעמודה השנייה.
הערך מציין את מספר הסבבים הדרוש והוא תלוי בערכים (ראה טבלה).
תיאור בלוק מצב הביניים State כמערך דו־ממדי בגודל 4x4 בתים
בכל סבב מבצעים ארבע פונקציות שונות על טבלת המצב, המוצגות בפסאודו קוד הבא:
כאשר בסבב האחרון משמיטים את הפעולה MixColumn.
הטרנספורמציה SubBytes היא פונקציית החלפת בתים פשוטה ואי-ליניארית הפועלת באופן סדרתי על כל בתי המצב (ללא תלות אחד בשני) על פי טבלת החלפה קבועה והפיכה הנקראת S-Box.
במקרה של פענוח (decrypt), משתמשים בתיבות ההחלפה ההפוכית – rSBox:
בניגוד ל-DES, ערכי התיבות (S-box) של AES אינם ערכים אקראיים כלשהם שעונים על המאפיינים הדרושים, אלא הם בעלי מבנה אלגברי מובהק.
למעשה אפשר לחשב אותם על ידי שילוב של שתי טרנספורמציות.
הראשונה היא חישוב הופכי כפלי של הקלט בשדה מודולו כאשר אפס ממופה לעצמו כך שאם הקלט לפונקציה הראשונה של הוא הפלט הוא .
הפעולה השנייה היא טרנספורמציה אפינית של הפלט מעל השדה שתפקידה "לטשטש" את המבנה האלגברי הייחודי שלו.
הטרנספורמציה האפינית היא הכפלה במטריצה בינארית הפיכה קבועה מסדר סיביות וחיבור עם וקטור קבוע באורך 8 סיביות.
לצורך המחשה אם הקלט לתיבת ההחלפה הוא ההופכי הכפלי הוא כך שמתקיים , אחרי הטרנספורמציה האפינית מתקבל .
הטרנספורמציה האפינית מומחשת בתרשים הבא:
לפענוח מבצעים בסדר הפוך, דהיינו תחילה טרנספורמציה אפינית הפוכה ואז חישוב הופכי כפלי.
ביישום האלגוריתם בפועל, במערכת בה קיים זיכרון זמין רב, מעדיפים שימוש בטבלת איחזור (lookup table) כדי להימנע מפעולות כפל במטריצות בזמן ריצה.
בטבלת האיחזור של ריינדל מקודדים את כל 256 הערכים האפשריים מראש ובזמן ריצה פשוט מחליפים את הקלט בערך המתאים לפי אינדקס.
למשל, אם הבית הראשון של המצב הוא , התוצאה תהיה הערך שנמצא בשורה 12 בעמודה השלישית ().
אם טבלאות ההחלפה של ההצפנה והפענוח מוכנות מראש הקוד לביצוע ההחלפה מאוד פשוט, כל 16 בתי המצב מוחלפים בזה אחר זה בערכי תיבות ההחלפה המתאימות:
הזזת שורות המצב בהזזה מעגלית לפי ערכים שונים.
השורה הראשונה נותרת במקומה והשורות הבאות מוזזות לפי היסטים קבועים בהתאמה.
ההיסטים תלויים בגודל הבלוק (בתקן הערכים הם 1,2,3 בהתאמה).
הקוד הבא מתאר את הטרנספורמציה לפי התקן:
הפעולה ההפוכה של טרנספורמציה זו מושגת על ידי הזזה לפי בהתאמה.
כך שהבית בפוזיציה בשורה מוסט לפוזיציה .
עמודות המצב מיוצגות כפולינומים מעל ומוכפלים (מודולו ) בפולינום קבוע שהוא זר ל- ולכן יש לו הופכי.
אפשר לתאר את הפעולה הזו ככפל במטריצה כך:
להלן הקוד שמשתמש בפונקציית העזר Gmul (מוגדרת למטה):
כל עמודה מוכפלת בפולינום שהוא הופכי כפלי של .
מעדכנים את ערכי כל בתי המצב באמצעות חישוב XOR עם מפתח הסבב (round key).
את מפתח הסבב מפיקים ממפתח הצופן באמצעות התהליך המתואר להלן (Key Expansion) וגודלו נקבע לפי גודל הבלוק .
לדוגמה המערך הדו־ממדי של המצב הוא כאשר מספר העמודה ומספר הסבב , מחשבים את (הסוגריים המרובעים מייצגים את המילה הנוצרת מעמודה של המצב).
הפעולה ההפוכה בתהליך הפענוח זהה כיוון שהפעולה XOR הופכית של עצמה.
להלן הקוד של שכבת הוספת המפתח:
תהליך הרחבת מפתח (Key Expansion)
מפתחות הסבבים הם פונקציה של מפתח הצופן המסופק על ידי המשתמש.
סך כל סיביות המפתח המורחב שווה לגודל הבלוק הנבחר כפול מספר הסבבים ועוד אחד.
למשל עבור בלוק של 128 סיביות יהיו 1408 סיביות מפתח מורחב, אותם מחלקים ל- מילים לפי הסדר.
למעשה מתקבל מערך חד־ממדי של 44 מילים בגודל 4 בתים המסומן כאשר בכל סבב משתמשים ב- המילים הבאות.
תחילה מחלקים את מפתח הצופן למילים בגודל 32 סיביות אותם מציבים ב- הכניסות הראשונות במערך.
יתר הכניסות מחושבות באופן רקורסיבי על בסיס ערכים קודמים.
כל מילה היא חישוב XOR עם מילה ועבור מילים שמיקומם הוא כפולה של מופעלת טרנספורמציה נוספת שכוללת הזזה מעגלית של בתי המילה בנוסף להחלפה בתיבות ההחלפה וחיבור XOR עם הקבועים .
פרוצדורת הרחבת המפתח תלויה ב- כאשר הרחבת המפתח מתוארת בפסאודו קוד הבא:
כאן הפונקציה מחזירה ארבעה בתים שהם תוצאה של הפעלת תיבות ההחלפה של ריינדל על בתי הקלט.
הפונקציה מחזירה ארבעה בתים שהם תמורה מחזורית של עצמם.
דהיינו שינוי סדר הבתים, אם בתי הקלט הם התוצאה תהיה .
הקבועים המשמשים להרחבת המפתח הם סדרה של עשרה ערכים בגודל 32 סיביות מהצורה .
ערכי מייצגים חזקות הפולינום דהיינו מתחילים ב- ואז מחשבים .
עבור מפתח 128 סיביות הקבועים הם:
במפתח 256 סיביות משתמשים רק בשבעת הערכים הראשונים.
וכן אם המפתח הנבחר בגודל 256 שאז , נוספת פעולה לאחר שורה 2 כדלהלן:
סיכום הפרוצדורה להרחבת המפתח בקוד C++ הוא:
רוב הפעולות בצופן הן פעולות אלגבריות על בתים המייצגים איברים של השדה .
הסיבות לבחירה זו הן שכל איבר בשדה ניתן לייצוג על ידי בית אחד במחשב וכן בגלל תכונת האיזומורפיות.
מסיבות של יעילות נבחר ייצוג פולינומי רגיל, דהיינו הבית מתאר פולינום ממעלה 7 עם מקדמים מהייצוג הבינארי שלו, כאשר מייצג את המקדם הראשון או החופשי ו- המקדם המוביל.
אף על פי שבזיכרון האלמנטים מאוחסנים כמספרים שלמים, יש הבדל מהותי בין אריתמטיקה במספרים שלמים לבין חשבון פולינומים מעל הרחבה של השדה הבינארי.
לשם הנוחות המקדמים מוצגים כאן בבסיס הקסדצימלי כנהוג בשפת C לדוגמה 0X2D שהוא (בייצוג בינארי) מקביל לפולינום .
בכתיב זה משמיטים את המקדמים כי הם מובנים מההקשר.
בצורה מפורשת יותר אפשר להציג זאת: .
בכתיב מקוצר אפשר להציג אלמנט כווקטור שמכיל את המקדמים (בזיכרון מאחסנים רק את המקדמים).
פעולת החיבור בין אלמנטים בשדה היא חיבור מודולו 2 של המקדמים (פעולה המקבילה ל-XOR המסומן ) לדוגמה ובייצוג הקסדצימלי .
כאשר כל הוא מודולו 2. עם פעולה זו מתקבלת חבורה אבלית אסוציאטיבית וקומוטטיבית עם איבר יחידה אפס ואיבר נגדי (כל אלמנט נגדי של עצמו לכן חיסור זהה לחיבור) ואיבר הופכי.
פעולת כפל בין אלמנטים בשדה היא כפל ארוך בפולינומים כשהתוצאה היא:
כאשר כל הוא מודולו 2. כעת לפי חוקי החשבון המודולרי היות שהתוצאה אינה בשדה (כי המעלה שלה גבוהה משבע) יש צורך לצמצם אותה מודולו פולינום אי-פריק המייצג את השדה (דהיינו שחזקות שלו הם האלמנטים של השדה).
ב-AES נבחר הפולינום (או בבסיס הקסדצימלי) שהוא פולינום אי-פריק ממעלה 8. היות שהפעולות הן רק בגבולות בית אחד, אפשר להתעלם מהסיבית העליונה לכן הצמצום נעשה במחשב עם .
פעולת הכפל המודולרי בניסוח פורמלי היא:
משיקולי יעילות רצוי לחשב כפל פולינומים בשדה בעזרת רקורסיה של הכפלות בפולינום ('02' בייצוג הקסדצימלי), כיוון שמעשית פעולה זו שקולה לאופרטור ההזזה בסיביות (shift left).
למשל הוא למעשה הזזת המקדמים צעד אחד שמאלה והוספת אפס בהתחלה.
בנוסף, אם התוצאה היא ממעלה גבוהה מ-7 כאשר שזה אומר שהתרחשה גלישה, יהיה צורך בפעולת חיסור נוספת לצימצום התוצאה לפי כללי החשבון המודולרי בפולינומים.
היות שהגלישה קטנה, אפשר להסתפק בחיסור במקום חילוק מודולרי, ולכן מבצעים רק XOR עם הפולינום האי-פריק .
הפעולות הללו נחשבות לפעולות זולות במונחי מחשוב.
לדוגמה הכפל בייצוג הקסדצימלי שקול בעצם לפעמיים כפל ב- (שתי הזזות) וחיבור אחד.
לכן תחילה לאחר שתי הזזות מתקבל או והיות שהתרחשה גלישה יש לצמצם על ידי חיסור ואחר כך החיבור .
התרשים משמאל ממחיש בקוד C++ את הפונקציה Gmul המקבלת שני אלמנטים ומחזירה את תוצאת הכפל שלהם בשדה מודולו .
כאן צריך להיזהר מהתקפת ערוץ צדדי המודדת את הפרשי הזמן בעת ביצוע הכפל (התנאי הבודק אם הסיבית הנוכחית ב- היא 0 או 1 משפיע על זמן החישוב).
לכן במימושים בטוחים מופיע קוד ארוך במקצת שעוקף את הבעיה ומבטיח זמן ביצוע אחיד (constant time) ללא תלות בערכן של סיביות .
בחלק אחר של הצופן מתייחסים לעמודות מטריצת המצב כאל מקדמים מעל השדה .
הפעולות האריתמטיות מוגדרות ברמת מילים כאשר כל עמודה מייצגת מילה אחת בגודל 32 סיביות המורכבת מארבעה בתים.
כל בית נחשב למקדם אחד וארבעתם מייצגים את האלמנטים של הפולינום .
פעולת הכפל דומה לשדה הבינארי, כאשר את הכפל הארוך ממירים לסדרה של הזזות (shift) ברמה של בתים והתוצאה היא השארית מחילוק ב-, כלומר כל אלמנט הוא תוצאה של .
יוצא שהכפל בפולינום או בחזקות שלו מקביל למעשה להזזה מעגלית ברמה של בתים, כלומר לא יותר מאשר הזזה מעגלית של בתים שמאלה כאשר הבית שנפלט מצד שמאל מוחזר מצד ימין.
למשל כדי לחשב את הכפל המודולרי מחשבים את על ידי:
כיוון שהפולינום איתו מכפילים קבוע, אפשר להכין מראש טבלה שמייצגת את ההזזות (צד ימין בתרשים).
לדוגמה אם ערכי העמודה הם: התוצאה תהיה: .
בהמשך מובא קוד C++ הממחיש את הפעולה.
צופן ריינדל מתאים להטמעה ביעילות במגוון מערכות ובחומרה ייעודית כמו כרטיס חכם המצויד במעבד 8-ביט.
במעבד 32 סיביות אפשר למטב את הצופן על ידי המרת ארבע טרנספורמציות הסבב בטבלת חיפוש אחת גדולה.
בנוסף, כפל מטריצות ניתן לפישוט על ידי צירוף ליניארי של וקטורים.
מכינים ארבע טבלאות עד המכילות 256 מילים בגודל 4 בתים (סך הכול 4 קילובתים).
את ערכי הכניסות מחשבים ומקודדים מראש (החישובים מופיעים בתיאור האלגוריתם על ידי המחברים, ערכי הטבלאות מופיעים באתר NIST בתקן 197) ואז אפשר להמיר את טרנספורמציות הסבב לפעולה הבאה:
אפשר לראות שהפעולה מורכבת מארבע פעולות חיפוש בטבלה וארבע פעולות XOR לכל עמודה בכל סבב.
במחיר של שלוש הזזות נוספות בכל עמודה (בכל סבב) אפשר להחליף את הפעולה הקודמת בפעולת חיפוש בטבלה אחת בגודל אחד קילוביט:
כמו כן כדי לשמור על קוד מצומצם אם נחוץ אפשר להוסיף קוד לייצור הטבלאות בזמן ריצה במקום לקודד אותן מראש.
בסבב האחרון בשל העובדה שלא מבוצעת הטרנספורמציה MixColumn לא ניתן להשתמש בטבלאות כיוון שהן חושבו כדי לכלול את הטרנספורמציה הזו.
במקום ליצור טבלה מיוחדת עבור הסבב האחרון אפשר לבצע מיסוך (masking) כדי לחלץ את הערך הנכון בזמן ביצוע הסבב האחרון.
לפי בדיקות שערכו המפתחים, על גרסאות שונות של מעבד פנטיום הצפנת AES על מעבד 200 MHz, צרכה כ-18 מחזורי שעון לבית שזה מקביל בערך ל-11 מגה-בית בשנייה ועל מעבד פנטיום M 1.7 GHz עד 60 מגה לשנייה.
ב-2008 הטמיעה אינטל הרחבת סט פקודות לסדרה x86 בשם Advanced Encryption Standard New Instructions בקיצור AES-NI הכוללת פונקציות הצפנה ופענוח AESENC ו-AESDEC המגיעות למהירות של 3.5 cpb.
ב-2011 הטמיעה חברת אינטל פונקציות קריפטוגרפיות ממוטבות (IPP) בארכיטקטורת AI שתומכות ב-OpenSSL גרסה 1.0.1 ומעלה.
התוצאות שנבדקו בעיקר על מעבד Xeon הגיעו לביצועים של כ-900 מגה בשנייה.
(פענוח מהיר יותר ויכול להגיע ל-2.3 ג'יגה לשנייה).
במהלך התחרות המקורית של NIST הוכרז על ידי המארגנים שלא נמצאו באף אחד מהפיינליסטים חולשות כלשהן.
הסברה הייתה אז שהתקפה מעשית כנגד האלגוריתמים המנויים עם מפתח 128 סיביות היא לא סבירה בטווח של כעשר שנים, אך ההגדרה של התקפה מעשית נתונה לשינויים בהתאם ליכולת טכנולוגית.
הערכות שניתנו על ידי מומחים לפני כעשור, הגדירו התקפה מעשית ככזו שמבוצעת עם טקסטים ידועים (known plaintext) בסיבוכיות של ניסיונות.
כיום הועלה הרף מעט יותר.
להערכת מומחים עדיין נחשב מחוץ להישג יד, אם כי איש לא יודע להעריך לכמה זמן.
לדעת מומחים גם אם מחשב קוונטי יהיה מעשי בטווח הקרוב, סיבוכיות התקפה כנגד האלגוריתמים המנויים באמצעות חישוב קוונטי רק תפחית את המאמץ לחצי (בכללות פעולות כאשר אורך המפתח), כלומר מפתח 256 עדיין מותיר שולי ביטחון טובים נכון לשנת 2014 ולשנים הקרובות.
יתרה מזו, קיימות טכניקות הצפנה מרובה עם מפתחות שונים להגברת הביטחון ולאילו שחוששים במיוחד לחוסנו של האלגוריתם מסוים כנגד התקפות עתידיות, אפשר להגיע לתצורה שבה הצפנה עם מספר אלגוריתמים שונים, תהיה חזקה לפחות כחוזקו של האלגוריתם החזק מביניהם.
זאת בהנחה שלא סביר שתמצא דרך לפצח את כולם באותה הקלות.
באופן כללי, הדרך הטובה ביותר לתקוף צופן בלוקים היא הפעלת סוגי התקפות שונות על גרסאות מצומצמות של הצופן, קרי עם מספר קטן יותר של סבבים.
משמעות שבירת האלגוריתם היא בעצם מציאת כל דרך אפשרית לחשיפת המפתח, הקצרה ולו במעט מכוח גס.
אם כי במרבית המקרים גם אם תמצא דרך כזו, לרוב לא תהיה מעשית ולא תטריד איש בטווח הקרוב.
אך מעצם ההגדרה, מהווה נקודת תורפה שיש להתייחס אליה.
ב-2002 פותחה על ידי הקריפטוגרפים קורטויז ופייפרציק שהיה ממפתחי LOKI התקפה על AES הנקראת XSL שמסוגלת לטענתם לפרוץ את האלגוריתם מהר יותר מכוח גס באופן משמעותי.
ההתקפה פועלת על ידי גזירת מערכת משוואות ריבועיות מהצופן, שהן פונקציה של הטקסט המקורי, הטקסט המוצפן והמפתח.
אלימינציית גאוס מחייבת המצאות כמות מספקת של משוואות בלתי תלויות.
הם הציעו פתרון באמצעות טכניקה שהמציאו לצמצום מספר הנעלמים שנקראת eXtended Sparse Linearization המסתמכת על עבודתם של שמיר וקיפניס.
יתרון ההתקפה שנדרשת רק כמות מועטה של טקסטים ידועים.
אולם הסתבר שהשיטה דורשת משאבים עצומים ואינה יעילה מכוח גס כפי שנטען בתחילה על ידי המפתחים, לכן נקראת תאורטית במובן זה.
במהלך התחרות לתקן המתקדם הביעו מומחים אחדים דאגה מהמבנה האלגברי הייחודי הסגור של ריינדל וכן העובדה שהוא מסתמך על הנחה שטרם הוכחה, שקשה חישובית לפתור מערכת משוואות בעלת מבנה ייחודי כזה.
ברוס שנייר שפיתח את Twofish הצהיר שאינו סבור שיהיה ניתן לנצל את המבנה הייחודי הזה לצורך התקפה מעשית כנגד ריינדל.
ב-2009 פותחה על ידי בריוקוב וחובראטוביץ והלוי התקפה על כל גרסאות AES הנקראת התקפת מפתחות קשורים.
התקפה מסוג זה מניחה שהתוקף מסוגל לבחור מפתחות שיש ביניהם קשר או יחס כלשהו, כגון אם מפתח אחד הוא XOR של מפתח אחר עם קבוע כלשהו.
ההתקפה מתמקדת בתהליך הרחבת המפתח הפשוט יחסית של ריינדל בגרסאות AES-192 ו-AES-256 והגיעה לסיבוכיות של וסיבוכיות מקום של .
היות שהמפתחות נבחרים באקראי, באופן מעשי התקפה כזו אינה סבירה.
התקפה דומה שהמציאו המפתחים האמורים יחד עם שמיר, דונקלמן וקלר, כנגד AES-256 מצליחה לחשוף את המפתח רק עם שני מפתחות קשורים, בזמן של בתשעה סבבים, בעשרה סבבים ו- ב-11 סבבים.
אף אחת מההתקפות לא יעילה כנגד AES במלוא הסבבים.
נכון ל-2011 ההתקפה הטובה ביותר כנגד AES מלא (14 סבבים במקרה של 256 סיביות) היא של בוגדנוב, חובראטוביץ' ורכנברג.
זוהי סוג של "התקפת נפגש באמצע" הנקראת biclique והיא טובה מכוח גס בפקטור של 4 בקירוב כלומר על כן חשיבותה תאורטית והיא אינה מסכנת את השימוש בצופן ריינדל מבחינה מעשית.
נכון ל-2011 התפרסמו מספר התקפות ערוץ צדדי מוצלחות כנגד AES אם כי בעקיפין.
סוג זה של התקפה אינו מתמקד בצופן עצמו אלא באופן יישומו במערכת, העשוי שלא במודע להדליף מידע קריטי אודות הצופן או המפתח.
באפריל 2005, הכריזו מומחים על התקפת cache timing שהצליחה לפרוץ לשרת ייעודי שיישם הצפנת AES כחלק ממערכת SSL.
השרת נבנה כך שיאפשר חשיפה של מידע תזמון רב ככל האפשר.
ההתקפה נזקקה ללפחות 200 מיליון צופנים נבחרים.
יש הסבורים כי התקפה זו אינה מעשית דרך אינטרנט, ברוס שנייר כינה אותה "התקפת תזמון נאה".
באותה שנה, עדי שמיר ושני חוקרים נוספים ממכון ויצמן, פרסמו מסמך המתאר מספר התקפות תזמון דומות כנגד AES ופתרונותיהן.
אחת מהן, הצליחה לחשוף את המפתח כולו אחרי 800 כתיבות לזיכרון בלבד תוך מספר מילישניות, בתנאי שלתוקף הייתה גישה לשרת בו מתבצעת ההצפנה.
ה-AEK-971 הוא רובה סער רוסי המיוצר במפעל ליצור מכונות "קוברוב" , ותוכנן בידי סרגיי איבנוביץ' קוקשרוב.
הנשק מיוצר בשני קטרים: 7.62X39 מ"מ ו-5.54X39 מ"מ והתחמושת שלו היא מחסניות סטנדרטיות של AK-74 או AK-47 המכילות 30 כדורים.
ל-AEK-971 שני מצבי ירי, אוטומטי וחצי אוטומטי, הרובה מתבסס על המנגנונים הפנימיים של קודמיו בסדרת ה-AK אולם נוסף לו מנגנון מאזן.
לרובה משקולת נגד שמפצה על הדחף המגיע מכיוון המכלול ובוכנת הגז.
מנגנון איזון זה מוביל לירי אוטומטי נוח יותר.
למרות שהרובה הפסיד את חוזה הייצור ההתחלתי שלו בצבא רוסיה ל-AN-94, בעיקר בשל כך שהיה בשלבי פיתוח באותה עת.
הצבא הרוסי החל באותו זמן לערוך מבחני שדה לנשק.
יתרונותיו של הרובה על פני ה-AN-94 הם: משקל קל יותר, ירי אוטומטי מדויק ונוח יותר, זול יותר, פשוט יותר לייצור, יותר אמינות ופחות דרישות תחזוקה.
ADP (ראשי תיבות של Adenosine diphosphate; אדנוזין דו-פוספט, בעברית: אדנוזין דו-זרחתי) היא תרכובת אורגנית.
ADP הוא נוקלאוטיד הבנוי מהבסיס החנקני אדנין, המחובר לפחמן 1' של הסוכר ריבוז, וכן שתי קבוצות זרחה המחוברות לפחמן 5' של סוכר זה.
ADP נוצר כתוצאה מהסרת קבוצת הזרחה השלישית של מולקולת ה-ATP המשמשות בעיקר להעברת אנרגיה בתאים חיים.
ניתן להפוך מולקולות ADP למולקולות ATP והמכלול האנזימי האחראי לזירוז תגובות אלה בתהליך הזרחון החמצוני נקראים ATP סינתאז.
בגוף האדם, ADP נשמר בגרנולות צפופות בטסיות הדם ומשוחרר בעת שפעול הטסיות.
לאחר השחרור ה-ADP יוצר קישור עם קולטנים ל-ADP אשר מצויים על-גבי קרומי טסיות דם אחרות, כגון P2Y1, P2Y12 ו-P2X1 וגורם לשפעולן.
במחזור הדם, ADP יכול לאבד את קבוצות הזרחה ולהפוך לאדנוזין.
האנזימים המשפעלים המרה זו קרויים ecto-ADPases ותהליך זה מעכב שפעול טסיות דם נוספות.
AEI או American Enterprise Institute for Public Policy Research הוא מכון מחקר פוליטי אמריקאי בעל השפעה, שלמרבית חוקריו דעות שמרניות ונאו-קונסרבטיביות.
המכון נוסד ב-1943 ומקום מושבו בוושינגטון.
תקופת נשיאותו של ג'ורג' בוש (הבן) נחשבת לתקופה בה הייתה למכון השפעה מיוחדת במינה על מדיניות החוץ האמריקאית ואחד מהחוקרים במכון, פרדריק קגן, אף נחשב לאחד הגורמים שהביאו לשינוי המדיניות האמריקאית בעיראק וכתוצאה מזה לשינוי פני מלחמת עיראק ב-2007.
ה-AEI נוסד ב-1943, כמעין שלוחת המשך של התאחדות בעלי עסקים ניו יורקית בשם American Enterprise Association - AEA, שנוסדה חמש שנים קודם לכן.
מטרתה של אותה התאחדות הייתה למנוע ככל האפשר התערבות ממשלתית בכלכלה וה-AEI אכן מציב כאחת ממטרותיו עד היום, קידום יזמות עסקית חופשית ותחרותית.
אחד מתומכיו הראשונים של המכון בתוך מוסדות השלטון האמריקאים היה ציר הקונגרס דאז ולימים נשיא ארצות הברית ג'רלד פורד.
הנשיא פורד הפך לאחר פרישתו מהנשיאות לאחד מחוקרי המכון.
News & World Report, אירווינג קריסטול הנחשב על ידי רבים לאבי הנאו-קונסרבטיזם, ג'ין קירקפטריק לימים שגרירת ארצות הברית לאו"ם בימי רייגן, מלקולם פרייזר ראש ממשלת אוסטרליה לשעבר, דניאל פטריק מויניהאן השגריר לאו"ם וסנטור, ועוד.
חוקרי המכון זכו למישרות בכירות בממשלים רפובליקניים במהלך כל השנים שלאחר מלחמת העולם השנייה והתבלטו במיוחד בממשלי ג'רלד פורד, רונלד רייגן, וג'ורג' בוש (האב).
הנשיא רייגן למשל, אמר שה-AEI עמד במרכז המהפכה הרעיונית שלו.
עם זאת, לשיא ההשפעה הגיע ה-AEI בממשלו של ג'ורג' בוש (הבן).
בממשלו הראשון כיהנו במישרות ייעוץ וניהול בכירות למעלה מעשרים מחוקרי המכון.
בינואר 2007 כתב פרדריק קגן, חוקר בכיר ב-AEI, בתמיכת אשתו קימברלי קגן ו"המכון לחקר המלחמה", דו"ח על עיראק, הנקרא "לבחור בניצחון: תוכנית להצלחה בעיראק".
דו"ח בייקר - המילטון המליץ להוציא בהדרגה את הכוחות האמריקאים בעיראק מכלל פעילות צבאית שם ולהעביר את נטל הלחימה בטרור לכוחות המקומיים.
בניגוד להם המליץ דו"ח קגן דווקא להכניס עוד כוחות אמריקאים לעיראק ולהגביר את הלחימה הצבאית הישירה של האמריקאים שם.
נשיא ארצות הברית ג'ורג' בוש (הבן) העדיף את המלצות קגן על פני המלצות בייקר - המילטון, ובהתאם לכך תגבר את הכוחות האמריקאים הלוחמים בעיראק בינואר-מאי 2007, במה שכונה לאחר מכן ה-"Surge".
המהלך הזה נתמך על ידי הזרם הנאו-קונסרבטיבי בארצות הברית, אך נתקל מראשיתו בהתנגדות פוליטית עזה, בעיקר מהכיוון השמאלי של המפה הפוליטית האמריקאית, אך גם מהשמרנים שהיו להם כמובן כוח והשפעה רבה על הנשיא ובתוך המפלגה הרפובליקנית.
בסופו של דבר, ה-Surge שינה את פני הלחימה בטרור בעיראק לטובת ארצות הברית ואפשר את תחילת נסיגת הכוחות האמריקאים משם.
נשיא המכון החל מה-1 בינואר 2009 הוא ארתור ברוקס, סופר ולשעבר פרופסור למינהל עסקים ולממשל באוניברסיטת סירקיוז.
במטה המכון נמצאים כיום כ-190 חוקרים ובנוסף להם משויכים אליו עוד כמה עשרות חוקרים באוניברסיטאות שונות ברחבי ארצות הברית.
השפעתו על ממשלו הדמוקרטי של אובמה נמוכה ואחדים מראשי החוקרים הנאו-קונסרבטיבים עזבו אותו ועברו למכוני מחקר אחרים.
המכון מעניק את פרס אירווינג קריסטול לאישים שתרמו תרומה אינטלקטואלית או מעשית יוצאת דופן, לשיפור מדיניות הממשלה, הרווחה החברתית וההבנה של המערכת הפוליטית.
הפרס הוקם ב-2002 לזכר אירווינג קריסטול, והחליף את פרס פרנסיס בוייר שהוענק על ידי המכון משנת 1977.
בין מקבלי הפרס הרב יונתן זקס וראש ממשלת ישראל בנימין נתניהו.
ADE 651 הוא מכשיר מזויף שנועד לגילוי חומרי נפץ, סמים וחומרים נוספים ממרחק ומתופעל כשהוא מוחזק ביד.
המכשיר נמכר במספר מדינות במזרח הרחוק והקרוב, בהן עיראק שקנתה את המכשירים בסך 60,000$ ליחידה.
חוקרים מטעם ה-BBC וארגונים נוספים טוענים, כי מדובר במכשיר נטול יכולות גילוי חומרים, ואינו פונקציונלי יותר ממקל דאוזינג.
בינואר 2010 נאסר יצוא של המכשיר לאפגניסטן ועיראק מתחומי הממלכה המאוחדת, מנהל ATSC נעצר בחשד להונאה, והורשע ב-24 באפריל 2013. ביוני 2010 נעצרו מספר מנהלי חברות נוספות, שעסקו בייצור מכשירים דומים.
השימוש במכשיר בשירותי הביטחון של עיראק ופקיסטן הפך לוויכוח בינלאומי גדול, ובעקבות כך נשלחו מכשירים דומים שהיו בשימוש ממשלת תאילנד לבדיקה מחודשת.
משמעות אי יעילות המכשיר, היא אי מניעת הגעת מכוניות תופת אל יעדיהן ברחבי עיראק, וגרימה עקיפה להרוגים רבים.
קיימים כיום מכשירים המגלים חומרי נפץ, אך מדובר במכשירים גדולים בהרבה מבחינה פיזית.
בגרמנית: Allgemeine Elektricitäts-Gesellschaft, מילולית: חברת חשמל כללית) היה תאגיד גרמני למוצרי חשמל.
התאגיד נוסד ב-1883 על ידי התעשיין והיזם היהודי-גרמני אמיל רתנאו, אביו של שר החוץ הראשון של רפובליקת ויימאר, ולתר רתנאו.
החברה והמותג זכו ליוקרה עקב הקפדה על עיצוב, אמינות וחדשנות טכנולוגית, עם זאת מעיבה על תדמית החברה תקופת מלחמת העולם השנייה, בה העסיקה עובדי כפייה וסיפקה תשתיות למחנה ההשמדה אושוויץ.
זכויות השימוש בשם לצורך מכירה של מוצרי חשמל נמצאים החל משנת 2005 בידי תאגיד אלקטרולוקס.
מן הייסוד ועד תחילת המשטר הנאצי
ב-1883 רכש רתנאו את הזיכיון לשימוש בפטנטים של תומאס אלווה אדיסון באירופה והקים את חברת Deutsche Edison-Gesellschaft für angewandte Elektricität (חברת אדיסון הגרמנית ליישומי חשמל).
ב-1887 שינה את שם החברה ל-AEG.
בתחילה ייצרה ושיווקה החברה מוצרי צריכה כנורות להט, גנרטורים ומנועים חשמליים אך בהמשך התפרשה לתחום הפקת והולכת חשמל בזרם חילופין ברחבי אירופה והקימה תחנות כוח.
ב-1907 שכרה החברה את המעצב והאדריכל פטר בֶּרֶנס (Behrens) כמעצב הבית האחראי על כל תחום העיצוב כולל עיצוב מוצר, לוגו, פרסום ואף אדריכלות בנייני החברה.
ברנס שימש כמעצב הבית של AEG עד מותו ב-1940 והקנה למוצריה זהות מודרניסטית אחידה.
בכך היה ברנס, שתוארו היה "יועץ אמנותי", למעצב התעשייתי הראשון בקנה מידה נרחב.
בין עובדיו של ברנס ב-AEG נמנה גם האדריכל ולטר גרופיוס.
החברה הייתה פעילה בתכנון וביצוע רכבות חשמליות, כלי רכב חשמליים מנועיים וייצור רכיבים כממסרים, שנאים, כבלי הולכת חשמל וציוד לתחנות כוח כגון טורבינות.
בנוסף פעלה בתחום מוצרי הצריכה כגון נורות, מייבשי שיער (פיתוח של AEG), תנורים חשמליים, מדיחי כלים, מקררים חשמליים (1929), רשמקולים (פיתוח של AEG, 1935) ועוד.
ב-1910 החלה AEG לייצר מטוסים.
בשנת 1915 נפטר מייסד החברה, אמיל רתנאו.
ב-20 בפברואר 1933 התקיימה פגישה סודית של תעשיינים עם אדולף היטלר והרמן גרינג במטרה לרתום אותם למימון קמפיין הבחירות של המפלגה.
חברת AEG תרמה 60,000 רייכסמרק.
החברה תכננה להקים בנייני משרדים ב"שדרות הפאר" שהיו צפויות לקום בבירת העולם גרמאניה, תוכנית אותה קידמו הנאצים.
בעת מלחמת העולם השנייה העסיק מפעל AEG בריגה פועלות כפייה והפעיל מפעל במחנה עבודה מס' 36, מחנה-משנה של אושוויץ III בו הועסקו אסירים שהובלו למותם בצעדת המוות.
החברה ייצרה גם ציוד חשמלי עבור מחנה ההשמדה אושוויץ, בפרט לקרמטוריום.
ב-1941 רכשה AEG את חלקה של חברת Siemens & Halske בחברת טלפונקן.
בעוד מפעלי AEG שנמצאו במזרח גרמניה הולאמו על ידי השלטונות, נטלה חברת AEG במערב גרמניה חלק ב"נס הכלכלי".
החברה בנתה עוד ועוד מפעלים שייצרו מוצרים שנדרשו לשם שיקום המדינה והעסיקו עובדים רבים.
ב-1962 העסיקה החברה 127,000 עובדים ומכרה מוצרים בסך 3.1 מיליון דויטשמרק בשנה.
ב-1966 חנכה החברה את המתחם התעשייתי הגדול ביותר באירופה, רוברט קנדי היה נוכח בפתיחה.
החברה הפכה לחלוצה אירופית בייצור מוצרי צריכה כמכונות כביסה אוטומטיות, מייבשי כביסה ומקפיאים.
ב-1 בינואר 1967 התאחדה AEG בפרנקפורט עם טלפונקן ונוצרה חברת AEG-Telefunken.
ב-1970 העסיקה AEG-Telefunken במפעליה 178,000 עובדים והייתה לחברת מוצרי החשמל ה-12 בגדלה בעולם.
אולם במקביל נקלעה החברה לקשיים עקב כישלונה להיכנס לתחום תחנות הכוח הגרעיניות ועקב כישלון פרויקט אוטומציה של שינוע מטענים בנמל התעופה הבינלאומי של פרנקפורט.
החברה ויתרה על חטיבת מוצרי הבידור ועל חטיבת המחשבים (שייצרה מחשבים מרכזיים יחד עם ניקסדורף מחשבים), שנמכרה לסימנס.
ב-1985, כאשר החברה ניצבה על סף הליך פירוק, היא נרכשה על ידי דיימלר בנץ.
ב-1994 נמכרה חטיבת האוטומציה לשניידר אלקטריק.
באותה שנה, 1994, רכש תאגיד אלקטרולוקס השוודי את חטיבת ייצור מכשירי החשמל הביתיים של AEG.
בשנת 2005 אלקטרולוקס רכשו גם את הזכויות לשימוש בשם המותג במכירת מכשירי חשמל ביתיים.
ב-1995 נמכרה חטיבת הרכבות AEG Schienenfahrzeuge GmbH לבומברדיה.
ב-1996 נמחקה החברה ממסחר בבורסה אולם היא פעילה ומייצרת את רוב מוצריה.
למרות שחלק מקווי הייצור נמכרו לחברות אחרות, המותג AEG ממשיך ללוות את מוצרי החברה ברבות ממדינות העולם, כולל בישראל.
ADS-B מערכת מעקב אחרי מטוסים, על בסיס שידור עצמי שלהם ללא צורך במערכת זע"ט.
המערכת מבוססת על כך שהמטוסים יודעים את מיקומם העצמי במרחב באמצעות מערכת ניווט אינרציאלית או מערכת ניווט לווינית ומשדרים את מיקומם העצמי, כמו גם נתונים נוספים, באופן תדיר, מה שמאפשר את המעקב אחריהם.
את השידורים יכולות לקלוט תחנות קרקעיות ובהתאם, מערכת ADS-B קרקעית יכולה להחליף את המכ"ם המשני של שדות תעופה או מכ"מים של יחידות בקרה אזרחיות.
מטוסים שהותקנה בהם יכולת ADS-B-IN יכולים גם הם לקלוט את שידורי המערכת.
ADS-B היא מרכיב מרכזי בתוכניות לקידום התעופה האזרחית, הן בארצות הברית (Next Gen), הן באירופה (SESAR), הן באוסטרליה והן בהודו.
בנוסף, ADSB מהווה מרכיב גם בתוכניות של הארגון הבינלאומי לתעופה אזרחית, ה־ICAO.
מפברואר 2019 באוסטרליה, טיסה בכללי IFR מחייבת ADS-B.
החל מינואר 2020 - חלק גדול מכלי הטיס בארצות הברית יהיו חייבים להתקין מכשירי ADS-B-OUT (שידור נתונים).
גם באירופה ובקנדה, המערכת נפרשת והחובה הרגולטורית להתקנתה נכנסת לתוקף.
המערכת כוללת שני "מכלולים לוגיים" נפרדים, ADSB-OUT, שמשדר נתונים מהמטוס החוצה ו־ADSB-IN שכולל את היכולת לקלוט נתונים המשודרים בתדר ובפרוטוקולים המתאימים - מתחנות קרקעיות או ממטוסים שנמצאים בטווח שמאפשר קליטה מהם.
בנוסף, מטוסים שיש להם ADS-B-IN והם מנויים לשירות TISB, יכולים לקבל תשדורות של "תמונה אווירית" מתחנה קרקעית.
למוד פעולה זה יש יתרון מכיוון שהתחנה הקרקעית יכולה לשדר "תמונה אווירית" הכוללת גם "מטרות" ADS-B וגם "מטרות" מכ"ם וכך, למטוס הקולט יש תמונה מלאה יותר שכוללת גם מטוסים שאין להם משדר (ADS-B (ADS-B-OUT.
שרות נוסף שהמערכת יכולה לאפשר הוא שרות FISB, שרות המפיץ "ידיעות טייס" ובכללן דיווחי מזג אוויר, ידיעות לטייס (NOTAMS), ידיעות בנוגע למצב בשדות תעופה רלוונטיים וכדומה.
יכולת לשדר (או לקבל) נתוני מיקום, גובה, מהירות, טווח מהמטוס המשדר, זיהוי ואות קריאה (לרוב גדול של המטוסים האזרחיים אין מכ"ם המאפשר "לראות" מטוסים אחרים).
יש תחנות קרקעיות שיכולות לממסר בין מטוסים שיש להם ADS-B המשדר בתדרים שונים.
במקומות שבהם יש שירות FISB, אפשר לקבל דיווחי מזג אוויר (לרוב המטוסים האזרחיים אין מכ"ם מזג אוויר).
במקומות שבהם יש שירות TISB, אפשר לקבל תמונה אווירית גם בנוגע למטוסים שאין להם ADS-B-OUT
עלות תחנה קרקעית נמוכה בהרבה בהשוואה לעלות של מכ"ם
מערכת ה־ADSB פותחה, ככל הנראה, ללא התייחסות לאפשרות שגורמים עוינים ינסו לחבל בה ובהתאם, היא לא כוללת מנגנוני אימות זהות, הצפנת תוכני המסרים וכדומה.
מספר האקרים הדגימו כיצד ניתן, באמצעות אמצעים זולים יחסית, להקים תחנות לקליטת שידורי ה־ADS-B ובאמצעות "רדיו מוגדר על ידי תוכנה", לייצר הודעות ADS-B חוקיות וכך להכניס למערכת "מטרות מזויפות"..
מכיוון שלמטוסי התעופה האזרחית אין מכ"ם לגילוי מטוסים, מניעת ההתנגשות בין מטוסים מבוצעת באחת משתי גישות בסיסיות.
כאשר טסים לפי VFR, האחריות למניעת התנגשות מוטלת על הטייסים.
בהתאם, טיסה על פי כללי טיסת ראייה אפשרית רק במזג אוויר טוב.
רוב הטיסות בעולם ובעיקר, טיסות של מטוסים גדולים עם הרבה נוסעים או מטען, מתבצעות לפי כללי טיסת מכשירים.
כאשר טסים לפי כללי טיסת מכשירים, האחריות למניעת התנגשויות מוטלת על הבקר.
מניעת ההתנגשויות נשענת על מרווחי גובה, מרווחי טווח מינימום באותו נתיב, שמירת מהירות קבועה וכיוצא באלו.
בעת טיסות לפי כללי טיסת מכשירים אין לטייסים יכולת לבקר את מרווחי הבטיחות ובעיקר, כאשר הטיסות מתבצעות בתוך עננים או במצבים של ראות לקויה.
קביעת המרווחים על ידי הבקר, כמו גם בקרת המרווחים מתבצעים בעיקר תוך הישענות על אותות המכ"ם ואולם חלק ניכר מהעולם - לא נמצא בכיסוי מכ"ם ובפרט מרחבי הטיסה שמעל האוקיינוסים.
כדי לשפר את הבטיחות ולאפשר לטייסים לדעת, כאשר נוצרים נתיבי התנגשות, מסיבה כלשהי, שולבו בתעופה האזרחית שתי גישות.
הגישה הראשונה נשענת על מערכת חוקר/משיב שבאמצעותה, המטוסים "יודעים" כאשר מטוס אחר ניכנס לנתיב שעלול לסכן את המטוס.
מערכת זו נקראת מערכת למניעת התנגשות באוויר (Traffic collision avoidance system, TCAS).
יתרונה הגדול של המערכת היא העובדה שהיא נשענת על תקשורת חוקר/משיב בין המטוסים עצמם ובהתאם, המערכת עובדת גם באזורים שבהם אין כיסוי מכ"ם.
חסרונה הגדול של המערכת נעוץ בעובדה שהיא עובדת רק אם לשני המטוסים יש מערכת מתאימה.
מערכת ADS-B נותנת לבקרים מערכת אמינה שהדיוק שלה אינו תלוי בטווח מהתחנה הקרקעית.
מצב זה מאפשר לבקרים לתת בקרה טובה יותר ולכאורה, מקטין את הסיכויים לטעות.
מערכת ה־ADSB-IN, מאפשרת לטייסים תמונה אווירית רצופה ובהתאם, היא נותנת להם לזהות מצבים של נתיבים מסוכנים, זמן רב לפני שנוצרת סכנת התנגשות ממש.
מערכות ה־ADS-B וה־TCAS "מדברות" ביניהן וכך ה־TCAS "יודע" על מטרות בטווחים שבהם החוקר/המשיב עדיין לא קולט.
למערכת יש גם תרומה ישירה במצבים של חילוץ והצלה, היא מאפשרת לדעת כאשר מסלול הנחיתה לא פנוי והיא תומכת בקליטת דיווחי מזג אוויר ונתוני תמונה אווירית אחודה מהקרקע, היכן שניתן שירות כזה.
מערכת ה־ADSB תורמת ליעילות התעופה האזרחית בממדים שלהלן:
ניהול טוב יותר של "זרם תנועת המטוסים"
השתלבות טובה יותר לתוך נתיבים ושמירה על מרווחי בטיחות
יכולת לצמצם את המרווחים בין נתיבים מקבילים
שרותי פיקוח טיסה במקומות בהם אין מכ"מים
תכנון גישות לנחיתה במסלולים עקומים ותוך הנמכה רצופה - מה שמביא לחיסכון בדלק ומצמצם את הרעש וזיהום האוויר על הקרקע, באזורים שסביב שדות תעופה.
יכולת לדחות את ההחלטה על מעבר מתהליכי נחיתה בכללי טיסת ראייה לנחיתה בכללי טיסת מכשירים
השכבה הפיזית ודרישות ההפעלה כתלות בסוג המרחב האווירי
קיימים שני סוגי "דאטה־לינק" (Data Link) שנועדו לשרת את ה־ADSB.
תקשורת בתדר 978 מגה־הרץ שנועדה לשרת, בעיקר, מטוסים שמיועדים לטוס בגובה נמוך מ־18,000 רגל, בדרך כלל, מטוסי תעופה כללית.
בארצות הברית, יש למעלה מ־160,000 מטוסים כאלה ובהתאם, הקצאת תדר זה נועדה בעיקר כדי להבטיח שלמטוסי הנוסעים והמטען הגדולים, שטסים, רוב הזמן, מעל 18,000 רגל, יוותר רוחב פס מספק לטובת ה־ADS-B.
תקשורת בתדר 1,090 מגה־הרץ שנועדה לשרת את מטוסי הנוסעים והמטען, הגדולים יותר, שטסים, רוב הזמן, מעל גובה 18,000 רגל.
דאטה לינק זה אמור להיות ממומסר באמצעות לווייני אירידיום נקסט.
בארצות הברית, החל מ־2020, חובה על כל מטוס שטס בגובה מעל 18,000 רגל, להפעיל ADSB-OUT בתדר 1,090MHZ.
מעל גובה 10,000 רגל, ובמרחבים הקרובים לשדות תעופה, כמו גם באזורים מסוימים נוספים, חובה להפעיל את אחד משני סוגי ה"דאטה לינק".
במטוסים בהם מותקן משיב מכ"ם (המקביל האזרחי למערכת זיהוי עמית־טורף - זע"ט), כולל תמיכה במוד S, התקנת יכולת ה ADS-B לא מצריכה "קופסאות חומרה" חדשות אלא שדרוג שמאפשר תמיכה בפרוטוקולים, בהודעות ובפורמט העבודה של ה־ADS-B בלבד.
אוסטרליה הצטיידה ביותר מ־70 תחנות קרקעיות שנותנות לה כיסוי מלא של כל מרחב היבשת - מגובה 30,000 רגל ומעלה.
בנוסף, כל המטוסים שרשומים באוסטרליה חויבו לשאת מיכשור ADS-B החל מה־2 בפברואר 2017 כתנאי לטיסה בכללי טיסת מכשירים (IFR).
חברת מתן שרותי הנווט בקנדה, Nav Canada, משתמשת במערכות ADS-B כבר מ־2009. הרשויות הקנדיות משתמשות במערכת, בעיקר, כדי לתת שרותי בקרה באזור מפרץ הדסון וזאת מכיוון שהאזור לא מכוסה על ידי מכשירי מכ"ם.
הקנדים מתכוונים לפרוש תחנות ADS-B בכל צפון קנדה כדי לאפשר שרותי בקרה באזור הארקטי.
לפי דו"ח בנוגע לפרישת מערכי SESAR, נכון להיום (2019) יש באיחוד כ־130 מערכות קרקעיות מותקנות ומספר זה אמור להתייצב על כ־180 מערכות במהלך שלוש השנים הקרובות.
נכון לינואר 2025, האיחוד האירופי דורש שימוש ב-ADS-B Out לטיסות לפי כללי טיסת מכשירים (IFR) עם מטוסים שמשקל ההמראה המרבי שלהם עולה על 5,700 ק"ג או מהירות האוויר המרבית שלהם, בשיוט, גבוהה מ-250 קשר.
קיימות פטורים למטוסים ישנים יותר ולמטרות תפעוליות ספציפיות.
חברת תפעול שדות התעופה ושרותי הנווט באיסלנד, מפעילה תחנות ADS-B המאפשרות מתן שרותי בקרה באזור צפון מזרח האוקיינוס האטלנטי.
התחנות פרושות באיסלנד, איי פארו וגרינלנד.
סין התקינה מערך של שמונה תחנות קליטה קרקעיות במרכז סין, בשיתוף פעולה עם חברה אמריקאית.
מערכת זו כללה שימוש ראשון של ADS-B UAT מחוץ לארצות הברית.
כבר במרץ 2009, המערכת צברה למעלה מ־1.2 מיליון שעות טיסה - מבלי שהתקבלו דיווחים על אירועים בטיחותיים כלשהם.
שוודיה התקינה 12 תחנות קרקעיות כבר ב 2009. תחנות אלו, בין השאר, יתנו שירות FISB, TISB ואותות לתיקון דיפרנציאלי של שגיאות ה־GPS.
על פי הערכות שונות, בארצות הברית, נכון ל־2018 מותקנו כבר למעלה מ־40,000 כלי טיס.
לפי הערכות ה־FAA, בארצות הברית יש למעלה מ־160,000 כלי טיס של "תעופה כללית" בנוסף על כמה עשרות אלפי מטוסים המשמשים לטיסות נוסעים ומטען במסגרת מפעיל אווירי מסחרי.
לפי האתר של AOPA, ארגון הטייסים ובעלי המטוסים שמייצג את עולם התעופה הכללית, נכון לאוקטובר 2018 מותקנו 61,101 מטוסים.ה־FAA מפרסם את סטטוס ההתקנות העכשווי, כולל עדכון חודשי קבוע באתר שלו.
מאז 1 בינואר 2020, מנהל התעופה הפדרלי (FAA) מחייב שימוש ב-ADS-B Out לכל המטוסים הפועלים במרחבים אוויריים מבוקרים מסוימים, כולל מרחבי A, B, ו-C, וכן מרחבי E מסוימים מעל 10,000 רגל.
הודו השלימה הצטיידות בתחנות קליטה קרקעיות כבר ביוני 2014. מערך זה מכסה את כל הודו, חלקים ממפרץ בנגל ומהים הערבי.
איחוד האמירויות הערביות התקינה שלוש תחנות ADSB קרקעיות והן משולבות ביחד עם מערכי הבקרה המסורתיים, מבוססי המכ"ם, כך שכל המדינה מכוסה בכל הקשור לנתיבים בגובה.
שימוש במקלטים המוצבים על גבי לוויינים
מספר הוכחות היתכנות ליכולת קליטת האות של מערכות ה־ADSB מלוויינים נמוכים בוצעו על ידי חברות שונות.
חברת Aireon פיתחה יכולת לממסר את אותות ה־ADSB באמצעות מקלטים שהיא שילבה על מערך לוויני ה"אירידיום נקסט".
פרישת מערכת זו הושלמה במהלך ינואר 2019. באמצעות מערכת זו ניתן לקבל תמונה אווירית מלאה, בכל מקום בעולם, ברציפות וכל הזמן, כולל באזור הקטבים.
אתרי אינטרנט שעושים שימוש במערכת ה־ADSB
האירוע הראשון התקיים בשנת 2019, כאשר לאחר מכן הפך לאירוע שנתי.
אירוע זה נחשב לאירוע הדגל של הארגון.
האירוע הראשון של Double or Nothing נערך ב-25 במאי 2019 ב-MGM גרנד גרדן ארנה בפרדייז, נבדה.
האירוע של שנת 2020 היה אמור להתקיים באותו המקום ב-23 במאי של אותה השנה; לעומת זאת, האולם נאלץ לבטל את כל קיומי האירועים עקב התפרצות מגפת הקורונה.
בתגובה, ארגון ההיאבקות AEW הכריז על כך שהאירוע יתקיים כמתוכנן ממקום בלתי ידוע כאשר באותה נשימה, אושר שהאולם יארח את האירוע השלישי בסדרת אירועי Double or Nothing ב-30 במאי 2021. בנוסף למדיניות ההחזר הכספי, כרטיסים שנרכשו עבור האירוע של שנת 2020, יהיו תקפים לאותו אירוע של שנת 2021.
Fyter Fest הוא אחד מאירועי השלם וצפה של ארגון ההיאבקות All Elite Wrestling (AEW), המשודר אחת לשנה.
האירוע הראשון התקיים בשנת 2019. שם האירוע ניתן לו כחלק מפרודיה לפסטיבל Fyre.
האירוע הראשון של Fyter Fest נערך ב-29 ביוני 2019 באושן סנטר בדייטונה ביץ', פלורידה והיה בשיתוף עם אירוע משחקי הלחימה של Community Effort Orlando (CEO).
בזמן שהארגון תכנן לקיים את האירוע של שנת 2020 בלונדון, אנגליה, הוא הוזז למיקום אחר עקב מגפת הקורונה.
בנוסף, האירוע היה אמור להיות משודר במתכונת אירוע שלם וצפה, אך מאוחר יותר הוחלט לשדרו כספיישל בן שני חלקים כחלק מהתוכנית השבועית Dynamite ב-1 וב-8 ביולי.
Fight for the Fallen הוא אחד מאירועי השלם וצפה של ארגון ההיאבקות All Elite Wrestling (AEW), המשודר אחת לשנה.
האירוע הראשון התקיים ב-13 ביולי 2019. הוא שודר בחינם בשירות השידור של B/R Live בצפון אמריקה, כשמנה מסוימת מהכנסות האירוע נתרמה לקורבנות שמתו כתוצאה מאלימות באקדח.
האירוע השני בסדרת האירועים ישודר במתכונת של פרק ספיישל אשר ישודר ברשת הטלוויזיה TNT ב-15 ביולי 2020 כחלק מתוכנית הטלוויזיה השבועית של הארגון, Dynamite.
הכסף שיגוייס מהאירוע ייתרם למאבק בנגיף הקורונה.
All Out הוא אחד מאירועי השלם וצפה של ארגון ההיאבקות All Elite Wrestling (AEW), המשודר אחת לשנה.
האירוע הראשון התקיים בשנת 2019.
האירוע הראשון של All Out נערך ב-31 באוגוסט 2019 במרכז סירס בהופמן אסטייטס, אילינוי.
אירוע זה שימש כהמשכון ל-All In, אירוע היאבקות מקצועית עצמאי, שנערך ב-1 בספטמבר 2018 ואף שימש כזרז להקמת ארגון ההיאבקות AEW.
Full Gear הוא אחד מאירועי השלם וצפה של ארגון ההיאבקות All Elite Wrestling (AEW), המשודר אחת לשנה לקראת יום הווטרנים.
האירוע הראשון של Full Gear נערך ב-9 בנובמבר 2019 ברויאל פארמס ארנה בבולטימור, מרילנד.
במהלך האירוע All Out, שנערך ב-5 בספטמבר 2020, ארגון ה-AEW הודיע על אירוע השלם וצפה הבא שלו, Full Gear, כך שהאירוע הפך להיות אירוע שנתי.
Revolution הוא אחד מאירועי השלם וצפה של ארגון ההיאבקות All Elite Wrestling (AEW), המשודר אחת לשנה בשלהי חודש פברואר-תחילת חודש מרץ.
האירוע הראשון התקיים בשנת 2020. האירוע של שנת 2021 היה אירוע השלם וצפה הראשון של AEW שנערך ביום ראשון.
הוא נחשב לאחד מארבעת אירועי השלם וצפה הגדולים של הארגון, לצד Double or Nothing, All Out ו-Full Gear.
colspan="3" align="center" | הפוסטר הרשמי של האירוע בכיכובם של ג'ון מוקסלי וקני אומגה
| עיר || colspan="2" | ג'קסונוויל, פלורידה
Winter Is Coming היה פרק ספיישל היאבקות מקצועית של ארגון ההיאבקות All Elite Wrestling (AEW).
האירוע נערך ב-2 בדצמבר 2020 באולם ה-Daily's Place בג'קסונוויל, פלורידה ושודר ברשת הטלוויזיה TNT כספיישל של תוכנית הטלוויזיה השבועית של הארגון, Dynamite.
בקרב המרכזי, קני אומגה ניצח את ג'ון מוקסלי וזכה באליפות העולם של AEW.
עוד ברשימת הקרבות, כריס ג'ריקו ניצח את פרנקי קאזריאן, ואלוף ה-TNT של AEW, דארבי אלין וקודי רודס ניצחו את טים טאז (ריקי סטארקס ופאוורהאוס הובס).
רגע בולט באירוע היה הבכורה של סטינג, שהופיע לראשונה ב-TNT מזה 19 שנים; הופעתו האחרונה ברשת הטלוויזיה הזו הייתה במסגרת הפרק האחרון של התוכנית השבועית WCW Monday Nitro ב-26 במרץ 2001.
+ אישיויות אחרות על המסך תפקיד: שם:צוות השידורג'ים רוסטוני שיבאניאקסקליברדון קאליס (מוקסלי נגד אומגה)כרוזג'סטין רוברטסשופטיםאובריי אדוארדסברייס רמסבורגפרנק גסטיניומייק פוסיפול טרנרריק קנוקסמראייןאלכס מארווז
ב-18 בנובמבר 2020 בפרק של התוכנית Dynamite, דווח שהפרק של ה-2 בדצמבר יהיה ספיישל תחת הכותרת "Winter Is Coming" (שפירושו: "החורף מגיע").
ארגון ההיאבקות AEW שיווק את הקרב בין מוקסלי לאומגה על אליפות העולם של AEW כ"קרב הגדול ביותר בהיסטוריה של Dynamite" ואת האירוע כ"אירוע ה-Dynamite הגדול ביותר".
כותר הפרק "Winter Is Coming" נגזר מסדרת הטלוויזיה משחקי הכס, ששודרה ברשת הטלוויזיה HBO.
ביטוי זה היה שם פרק הבכורה של העונה הראשונה, בנוסף להיותו המוטו של בית סטארק מוינטרפל.
האירוע כלל קרבות שנבעו מעלילות מתוסרטות במהלך התקופה שעד לקיום האירוע.
העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite ו-Dark.
באירוע Full Gear, קני אומגה ניצח את שותפו לשעבר, אדם פייג' בקרב גמר טורניר ההדחות על המועמדות לאליפות העולם של AEW.
ב-11 בנובמבר בפרק של התוכנית Dynamite, דווח שג'ון מוקסלי יגן על תוארו מול אומגה ב-2 בדצמבר במסגרת פרק הספיישל Winter Is Coming.
הספיישל גרף רייטינג של 0.42 בנתונים הדמוגרפיים של גילאים 49–18 ו-913 אלף צפיות.
זה הוא היה הרייטינג הגבוה ביותר של הארגון בשנת 2020 והגבוה ביותר מאז 13 בדצמבר 2019, במהלך מלחמות ימי רביעי.
באירוע נכחו כאלף אנשים, שהיא המגבלה שנחקקה בכפוף למגבלות נגיף הקורונה בהתאם לתפוסת 5,500 המקומות של האולם.
האירוע קיבל ביקורות חיוביות בקרב המבקרים והצופים, כשהקרב המרכזי על אליפות העולם של AEW עמד בראש ביקורות אלה, בנוסף להופעת הבכורה של סטינג.
העיתונאי של Wrestling Observer Newsletter, דייב מלצר, העניק לקרב המרכזי ציון של 4.5 כוכבים.
אריק ביסטון מהאתר Bleacher Report אמר שקרב הבאטל רויאל "המשיך מספר כיווני עלילה", הופעת הבכורה של סטינג "חיממה את הנשמה", הקרב בין מוקסלי לאומגה היה "פנטסטי עד לסיומת" והעלילה הבין-ארגונית עם ארגון ההיאבקות Impact Wrestling "שינתה את חוקי המשחק".
וייד קלר מהאתר Pro Wrestling Torch אמר שקרב הבאטל רויאל היה "טוב למדי", הבכורה של סטינג "נעשתה היטב" ושימשה כ"רגע בולט באירוע".
עוד אמר שהוא "היה מוכן לצפות בעוד שלושים דקות נוספות של קרב בין מוקסלי לאומגה" ותיאר את מערכת היחסים החדשה של AEW עם Impact Wrestling כ"מעניינת".
בתוך פחות מ-24 שעות, החולצה הראשונה של סטינג עבור AEW קבעה שיא מכירות חדש של Pro Wrestling Tees.
ההופעה של סטינג הייתה נושא החיפוש העשירי באינטרנט ב-3 בדצמבר וסרטון הופעת הבכורה שלו ב-AEW דורג במקום השלישי בסרטונים הנצפים ביותר ביוטיוב, כשהסרטון מהקרב בין מוקסלי לאומגה דורג במקום השמיני בסרטונים הנצפים ביותר.
לאחר שערך את הבכורה שלו בארגון, מאוחר יותר נודע שסטינג חתם על חוזה ארוך טווח ב-AEW והוא ידבר בפרק הבא של התוכנית השבועית Dynamite.
עוד הוכרז לפרק הבא, The Inner Circle יעסקו באולטימטום אותו כריס ג'ריקו הציב בשאלה האם הקבוצה תמשיך יחדיו או תחדול להתקיים.
ב-7 בדצמבר, הוכרז ששאקיל אוניל יופיע ויישא דברים ב-9 בדצמבר בפרק של התוכנית Dynamite במהלך ראיון עם טוני שיבאני.
קני אומגה ניצח את ג'ון מוקסלי וזכה באליפות העולם של AEW לאחר עזרה מחברו הוותיק וסגן הנשיא הבכיר של ארגון ההיאבקות Impact Wrestling, דון קאליס, ששימש כפרשן אורח בקרב.
לאחר הקרב, הם עזבו באופן מיידי את המבנה ובזמן שהשניים היו בדרכם להיכנס למכונית, קאליס ענה לשאלותיו של המראיין אלכס מארווז על ידי כך שאמר שהוא ואומגה יסבירו את מעשיהם ביום שלישי בתוכנית !Impact.
דברים אלה אושרו מאוחר יותר על ידי ארגון ההיאבקות Impact Wrestling.
לאחר הופעתם של השניים בתוכנית, אומגה וקאליס הודיעו שהם יופיעו יחדיו ב-9 בדצמבר בפרק של התוכנית Dynamite'', שבה הם יצאו בהצהרה חשובה.
New Year's Smash היה סדרת פרקי ספיישל היאבקות מקצועית של ארגון ההיאבקות All Elite Wrestling (AEW).
האירוע הדו-שבועי נערך באולם ה-Daily's Place בג'קסונוויל, פלורידה ושודר ברשת הטלוויזיה TNT כספיישל בן שני חלקים כחלק מתוכנית הטלוויזיה השבועית של הארגון, Dynamite, ב-6 וב-13 בינואר 2021. בעוד שהלילה הראשון נערך בשידור ישיר, הלילה השני הוקלט מראש ב-7 בינואר ושודר ב-13 בינואר.
אחד עשר קרבות התנהלו באירוע, כאשר חמישה היו בלילה הראשון, בעוד שהיתר היו בלילה השני.
בקרב המרכזי של הלילה הראשון, קני אומגה ניצח את ריי פיניקס ושמר על אליפות העולם של AEW, בעוד שבקרב המרכזי של הלילה השני, דארבי אלין ניצח את בריאן קייג' ושמר על אליפות TNT של AEW.
עוד ברשימת הקרבות משני הלילות, סרינה דיב ניצחה את טיי קונטי ושמרה על אליפות הנשים של NWA, קודי רודס (שלווה על ידי סנופ דוג) ניצח את מאט סיידל, והיקארו שידה ניצחה את אבאדון ושמרה על אליפות הנשים של AEW.
+ אישיויות אחרות על המסך תפקיד: שם:צוות השידור באנגליתג'ים רוסטוני שיבאניאקסקליברכריס ג'ריקו (לילה 1)טאז (אלין נגד קייג')כרוזג'סטין רוברטסשופטיםאובריי אדוארדסברייס רמסבורגמייק פוסיפול טרנרריק קנוקסמראייניםאלכס מארווזדאשה גונזלס
ב-9 בדצמבר 2020 בפרק של התוכנית Dynamite, דווח שב-30 בדצמבר 2020 וב-6 בינואר 2021, ישודר ספיישל בן שני חלקים שייקרא בשם "New Year's Smash".
הופעת אורח של סנופ דוג אושרה לאירוע.
בספיישל Holiday Bash, שנערך ב-23 בדצמבר, דווח שג'ון מוקסלי יחזור במהלך הלילה הראשון של הספיישל New Year's Smash.
ב-28 בדצמבר, הוכרז שהלילה הראשון והשני של הספיישל יידחו ל-6 ו-13 בינואר 2021 עקב פטירתו של מתאבק AEW, ברודי לי, ב-26 בדצמבר.
לכן, הארגון החליט לקיים ב-30 בדצמבר פרק מיוחד לזכרו של ברודי לי שנקרא Brodie Lee Celebration of Life, שכלל הספדים וקרבות אשר בכל אחד מהם חברי קבוצת הדארק אורדר לקחו חלק (הקבוצה שאותה הנהיג במהלך שהותו בארגון).
ב-30 בדצמבר, במהלך הספיישל לזכרו של ברודי לי, הוכרז שסטינג יופיע בלילה הראשון.
עוד בלילה הראשון של הספיישל, התקיימה שקילה לקראת הקרב על אליפות TNT של AEW בין האלוף, דארבי אלין לטוען לכתר, בריאן קייג', כשהקרב התרחש שבוע לאחר מכן במסגרת הלילה השני.
ריי פיניקס היה אמור להתמודד מול קני אומגה ב-28 באוקטובר 2020 במסגרת קרב חצי הגמר של טורניר ההדחות על המועמדות לאליפות העולם של AEW עקב ניצחונו בסיבוב הראשון על פנטגון ג'וניור.
לעומת זאת, פיניקס ספג פציעה בצוואר במהלך הקרב, שגרמה לו לאי כשירות להמשך הטורניר ולכן הוא העניק לפנטה את הזכות להמשיך במקומו בטורניר כתוצאה מפרישה.
באירוע Winter Is Coming, שנערך ב-2 בדצמבר, קני אומגה ניצח את ג'ון מוקסלי וזכה באליפות העולם של AEW.
שבועיים לאחר מכן בפרק של התוכנית Dynamite, דווח שאומגה יגן על אליפות העולם של AEW נגד פיניקס בלילה הראשון של הספיישל New Year's Smash.
ב-25 בנובמבר בפרק של התוכנית Dynamite, היקארו שידה הגנה בהצלחה על אליפות הנשים של AEW נגד אנה ג'יי.
לאחר הקרב, אבאדון חזרה והביעה כוונות ברורות להתמודד על אליפות הנשים.
בספיישל Holiday Bash, שנערך ב-23 בדצמבר, הוכרז ששידה תגן על תוארה נגד אבאדון במסגרת הלילה הראשון של הספיישל New Year's Smash.
ב-6 במאי 2020, במהלך ראיון מאחורי הקלעים, טאז הציע את שירותיו לדארבי אלין על מנת לשמש כמנג'ר שלו לאחר שהאחרון הפסיד לקודי רודס שבוע קודם לכן.
באירוע Double or Nothing, שנערך ב-23 במאי, טאז ליווה לזירה את בריאן קייג', שערך בכורה בארגון במסגרת קרב הקזינו סולם, קרב שבו אלין לקח חלק, ובסופו קייג' ניצח.
באירוע All Out, שנערך ב-5 בספטמבר, קייג' הדיח את אלין מקרב הקזינו באטל רויאל לאחר שהכניס אותו אל תוך שק גופות עם נעצים ואז ביצע עליו את מהלך הפאוורבומב מעל החבל העליון אל מחוץ לזירה.
באירוע Full Gear, שנערך ב-7 בנובמבר, אלין ניצח את רודס וזכה באליפות TNT של AEW, כשלאחר הקרב, טים טאז (קייג' וריקי סטארקס) בהובלתו של טאז הגיעה ותקפה את אלין ורודס.
מעשה זה הוביל לקרב זוגות ב-18 בנובמבר בפרק של התוכנית Dynamite בין הצמדים, קרב שבסופו קייג' הצמיד את אלין לניצחון.
בספיישל Holiday Bash, הוכרז שאלין יגן על אליפות TNT מול קייג' בלילה השני של הספיישל New Year's Smash.
לאחר שמונה חודשי היעדרות, פאק חזר ל-AEW ב-11 בנובמבר בפרק של התוכנית Dynamite, כשהוא התעמת עם אדי קינגסטון.
במהלך היעדרותו של פאק, קינגסטון הקים קבוצה שהורכבה מהבוצ'ר והבלייד והלוצ'ה בראדרס (פנטה אל זרו מיידו וריי פיניקס), כשהשניים האחרונים היו חלק מהקבוצה הקודמת עם פאק.
פנטה ופיניקס התאחדו עם פאק שבוע לאחר מכן בתוכנית כדי להקים מחדש את קבוצת ה-Death Triangle שפירושו "משולש המוות".
השלושה פתחו בפיוד עם קינגסטון, הבוצ'ר והבלייד, כשב-30 בדצמבר בספיישל לזכרו של ברודי לי, נקבע קרב בין פאק לקינגסטון ללילה השני של הספיישל New Year's Smash.
בלילה הראשון של הספיישל נכחו כ-770 איש.
העיתונאי של Wrestling Observer Newsletter, דייב מלצר, העניק ציון של 5 כוכבים לקרב המרכזי בין אומגה לפיניקס ולקרב הפותח שהיה ארבעה נגד ארבעה העניק ציון של 4 כוכבים.
פייג' הודיע שהוא יחשוף את החלטתו בכל הקשור לצירופו הקבוע לקבוצת הדארק אורדר.
colspan="3" align="center" | הלוגו הרשמי של האירוע
| עיר || colspan="2" | קורל גייבלס, פלורידה
| אולם || colspan="2" | ווטסקו סנטר
Bash at the Beach היה פרק ספיישל היאבקות מקצועית של ארגון ההיאבקות All Elite Wrestling (AEW).
האירוע נערך ב-15 בינואר 2020 באולם הווטסקו סנטר בקורל גייבלס, פלורידה ושודר ברשת הטלוויזיה TNT כספיישל של תוכנית הטלוויזיה השבועית של הארגון, Dynamite.
בקרב המרכזי, פאק ניצח את דארבי אלין.
עוד ברשימת הקרבות, ג'ון מוקסלי ניצח את סמי גווארה, ו-The Elite (אדם פייג' וקני אומגה) ניצחו את היאנג באקס (מאט ג'קסון וניק ג'קסון), The Inner Circle (סנטנה ואורטיז) ובסט פרנדס (צ'אק טיילור וטרנט) בקרב זוגות מרובע.
+ אישיויות אחרות על המסך תפקיד: שם:צוות השידורג'ים רוסטוני שיבאניאקסקליברכרוזג'סטין רוברטסשופטיםאובריי אדוארדסברייס רמסבורגפול טרנרריק קנוקסמראיינתג'ן דקר
בין השנים 1994 ל-2000, ארגון ההיאבקות World Championship Wrestling (WCW) הפיק סדרת אירועי שלם וצפה שנתיים בשם Bash at the Beach.
ארגון ההיאבקות ה-World Wrestling Federation (ה-WWF, כיום ה-WWE) קנה את WCW בשנת 2001 ורכש את הקניין רוחני שלו כולל הסמל המסחרי של Bash at the Beach.
בשנים 2004 ו-2005, ארגון ה-WWE אפשר לסמל מסחרי זה לפוג תוקף.
ב-18 במרץ 2019, קודי רודס רשם מספר סמלים מסחריים עבור ארגון ההיאבקות שלו All Elite Wrestling, כשאחד מהם היה Bash at the Beach, בטענה שזה פרי יצירתו של אביו, דאסטי רודס.
ב-18 בנובמבר 2019, הארגון הודיע על קיום ספיישל תחת הכותרת "Bash at the Beach" כחלק מתוכנית הטלוויזיה השבועית שלו, Dynamite.
באוגוסט 2020 הסמל המסחרי של קודי נדחה רשמית.
העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite ו-Dark''.
טורניר על המועמדות לאליפות העולם של AEW
Beach Break הפוסטר הרשמי של האירוע בכיכובם של מגוון מתאבקים מידע ארגון All Elite Wrestling תאריך 3 בפברואר 2021 עיר ג'קסונוויל, פלורידה אולם Daily's Place מספר צופים 700 סדרת פרקי ספיישל של AEW DynamiteNew Year's SmashBeach Break—
Beach Break היה פרק ספיישל היאבקות מקצועית של ארגון ההיאבקות All Elite Wrestling (AEW).
האירוע נערך ב-3 בפברואר 2021 באולם ה-Daily's Place בג'קסונוויל, פלורידה ושודר ברשת הטלוויזיה TNT כספיישל של תוכנית הטלוויזיה השבועית של הארגון, Dynamite.
+ אישיויות אחרות על המסך תפקיד: שם:צוות השידור באנגליתג'ים רוסטוני שיבאניאקסקליברדון קאליס (קרב מרכזי)כרוזג'סטין רוברטסשופטיםאובריי אדוארדסברייס רמסבורגמייק פוסיפול טרנרריק קנוקסמראייןאלכס מארווזעורך טקס הנישואיןג'יימס מיטשל
בנובמבר 2020, האירוע Beach Break הוכרז לינואר 2021. לעומת זאת, האירוע נקבע מחדש ל-3 בפברואר.
ב-23 בדצמבר בפרק של התוכנית Dynamite, קיפ סביאן ופנלופה פורד הכריזו שהם יערכו את טקס החתונה שלהם בספיישל Beach Break.
בספיישל Winter Is Coming, שנערך ב-2 בדצמבר 2020, קני אומגה ניצח את ג'ון מוקסלי וזכה באליפות העולם של AEW.
מוקסלי חזר במהלך הלילה הראשון של הספיישל New Year's Smash, שנערך ב-6 בינואר 2021, והתעמת עם אומגה, אך הוא הותקף על ידי אומגה וצמד ה-Good Brothers (דוק גאלוס וקארל אנדרסון).
ב-20 בינואר בפרק של התוכנית Dynamite, נקבע קרב שלושה נגד שלושה בין אומגה, גאלוס ואנדרסון למוקסלי ושניים מחברי קבוצת ה-Death Triangle (פאק וריי פיניקס) לספיישל Beach Break.
ב-8 בינואר, דווח שהקרב בין ד"ר בריט בייקר לת'אנדר רוזה שהיה אמור להתקיים ב-13 בינואר בפרק של התוכנית Dynamite, נדחה עקב חשיפתה של רוזה לאדם אשר נמצא חיובי לנגיף הקורונה.